|  |  |
| --- | --- |
| ***Жауапты адам*** | Молдабекова Әсел Әділбекқызы |
| ***Сыныбы***  | 11 «Б» |
| ***Сабақтың тақырыбы*** | **«Мұндай мамандық бар»**  |
| ***Мақсаты*** | Мамандық таңдау еркіндігі жағдайында оқушыларға  өз мүмкіндіктеріне, қабілеттеріне сәйкес және еңбек нарығының талаптарын ескере отырып, көмек көрсету, кәсіп таңдау мәдениетін қалыптастыру. |
| ***Күтілетін нәтиже*** | Мамандық таңдаудың жеті қадамымен және мамандық таңдау формуласымен таныс болу. Мамандықты дұрыс таңдауды үйрену. |
| ***Негізгі дереккөздер*** | БАҚ және кітаптар |
| ***Сабақ оқыту әдіс-тәсілдері*** | Тәрбие сағаты, әңгімелесу, сұрақ-жауап, баяндау |
| ***Сабақтың көрнекілігі*** | Слайд |

|  |  |  |  |
| --- | --- | --- | --- |
| ***Сабақтың кезеңдері мен әдіс –тәсілдері*** | ***Тәрбиешінің іс-әрекеті*** | ***Оқушының іс-әрекеті*** | ***Уақыты*** |
| ***Кіріспе****(Сәлемдесу, сабақ тақырыбы, мақсатымен таныстыру)* | Әлемде 50 мыңға жуық мамандық бар екен және жыл сайын оған 500 - ге тарта жаңа түрі қосылып отырады екен. Олардың ішінен өзімізге қажеттісін қалай таңдауға болады? Біз олардың қаншасы туралы білеміз? Мамандық таңдауда нені бағдар ретінде алуға болады? «Мектеп бітіргеннен кейін кім боласың?» деген сұрақтарға мектеп оқушыларының көбісі нақты жауап бере алмайды. Шындығына келгенде мамандық таңдау мәселесі әсіресе біздің қоғамымыз нарықтық қатынасқа көшіп отырған жағдайда өте күрделі мәселе. | Оқушылар тәрбиешімен амандасып, өз көңіл – күйлерімен бөліседі. | 3 минут |
| ***Негізгі бөлім*** *(Тәрбиеші сөзі)* | ***«Мамандық әлемі».****Статистикалық зерттеулер бойынша, әлемде 40 мыңға жуық мамандық бар көрінеді.**Мамандықтың бірнеше классификациясы бар. Олардың неғұрлым белгілілері еңбек пәніне негізделеді. Еңбек пәні бойынша жіктелетін мамандықтар 5 топқа бөлінеді:*1. «Адам - Табиғат» аймағы2. «Адам - Техника» аймағы3. «Адам - Адам» аймағы4. «Адам - Белгілер жүйесі» аймағы5. «Адам - Көркемдік бейне» аймағыОсы мамандықтар әлемінде дұрыс таңдау жасай алуы үшін балаларды **«Мамандық таңдау формуласымен»** таныстырады.Талдау, қорытындылау:«Қалаймын», «Қолымнан келеді» және «Қажет» - осы үшеуін бір - бірімен үйлестіре алсаң, сенің кәсіби таңдауың өте сәтті болмақ.Сенің міндетің – келесі талаптарды орындайтын мамандықты таңдау:• Сен үшін мамандығың қызықты және тартымды болуы қажет;• Сенің қабілеттеріңе сәйкес келуі қажет;• Еңбек нарығында сұранысқа ие болуы қажет.**«Мамандықты таңдау» практикумы. Профессиограмма.**Профессиограмма дегеніміз не?- *Профессиограмма дегеніміз - ол өзіне негізгі талаптарды енгізу арқылы жеке тұлғаның мамандыққа деген қасиеттерінің ашылуына жағдай жасайтын мамандықтың сипаты.*Профессиограмма:-Мамандық аты.-Еңбек түрі (қол еңбегі, автоматты, интеллектуалды, механикалық)-Пән және еңбек түрі.-Еңбек ету үшін білім мен дағдының болуы.-Жұмысқа қойылатын шарт.-Медициналық тексеру.-Адамға талап қою.-Мамандық алу жолы. |  | 10 минут |
| ***Сұрақ- жауап***  |  ***«Менен сұрақ, сенен жауап».***1. Өзіңнің болашақ мамандығыңды таңдадыңыздар ма?2. Сен ол мамандық туралы не білесің?3. Мамандық таңдамауыңның себебі неде?4. Сенің мамандық таңдауына кім әсер етті?5. Қай жақта оқығанды ұнатасың?6. Сен оқуға түскеннен кейін оқудың қиындығына төзе аласын ба?7. Адамның мамандық таңдауы оның әлеуметтік жағдайына әсер ете ме? | Оқушылардың жауаптары тыңдалып, қысқа талдау жасалынады. | 5 минут |
| ***Ой толғаныс*** | Оқушылар ***«Мұндай мамандық бар»*** атты тақырыпта өздері дайындаған слайд жұмыстарын таныстырып, қорғайды. | Интербелсенді тақтада өз жұмыстарын көрсетеді. | 16 минут |
| ***Қорытынды*** | Ж. Аймауытов *“Мамандықтың жаманы жоқ, бірақ мұның кез келгеніне икемділік қажет, бұл жай күнелту, тамақ асыраудың ғана жолы емес, үлкен өнерді, зор шеберлікті қажет ететін нәрсе*” деген екен.*“Отанның болашағы, мемлекеттің келешегі жастардың қолында, яғни сендердің қолыңда, сондықтан олардың өрісті ойы, өркенді ісі, табанды тіршілігі тек біліммен ұштасқан біліктің арқасында биік белестерге жетеді”* деген Н. Ә. Назарбаевтың сөзімен бүгінгі тәрбие сағатымызды аяқтаймыз. |  | 2 минут |
| ***Рефлексия*** | ***«Blob Tree» ағашы***Оқушылар ағашты бояу арқылы, бүгінгі сабақтан кейінгі көңіл күйлері қандай деңгейде екенін көрсетеді.C:\Users\User\Downloads\WhatsApp Image 2022-05-17 at 09.12.06.jpeg  |  | 2 минут |